טי ג'יי קליין

טימותי ג'וזף "טי ג'יי" קליין (באנגלית: Timothy Joseph "T. J." Cline ; נולד ב-22 ביולי 1994) הוא כדורסלן אמריקאי-ישראלי המשחק בעמדת הפאוור פורוורד בהפועל אילת. קליין הוא בנה של כדורסלנית היכל התהילה ננסי ליברמן. לאחר ששיחק שלוש שנים כדורסל בבית הספר התיכון פלאנו ווסט בהם סיים בהצטיינות, ב-2012 התקבל קליין לאוניברסיטת ניאגרה. כאשר המאמן ג'ו מיאליץ' עזב את המכללה עבור אוניברסיטת הופסטרה, קליין בחר לעבור לאוניברסיטת ריצ'מונד. בריצ'מונד, קליין היה מלך הסלים של הקבוצה. בעונתו הראשונה העמיד קליין ממוצעים של 18.6 נקודות ו-8.1 ריבאונדים למשחק. בנוסף, מסר קליין 5.7 אסיסטים למשחק, דבר יוצא דופן עבור שחקן בגודל שלו. בסוף השנה, נבחר קליין במקום השני בתור השחקן המצטיין של העונה. למרות ששיחק רק שלוש עונות בריצ'מונד, קליין סיים את הקריירה שלו במקום השמיני בנקודות ושביעי באסיסטים בהיסטוריה של המכללה. הוא השחקן היחיד בהיסטוריה של המכללה שהשיג טריפל-דאבל, הישג אותו רשם פעמיים בעונתו האחרונה בריצ'מונד. ב-6 באוגוסט 2017, חתם קליין גלאטסראיי הטורקית. ב-15 בנובמבר 2017, עזב קליין את הקבוצה לאחר חמישה משחקים בלבד. ב-15 בנובמבר 2017, חתם קליין לשנתיים בהפועל חולון. ב-23 בנובמבר 2017 קיבל קליין דרכון ישראלי ובכך שימש בליגה כישראלי. ב-15 בפברואר 2018, זכה קליין בגביע המדינה לאחר שהפועל חולון ניצחה את מכבי תל אביב 86-84 בגמר. ב-4 במרץ 2018, קליין רשם שיא קריירה של 16 נקודות ב-16 דקות, והוסיף 7 ריבאונדים ו-2 אסיסטים בניצחון 88–105 על מכבי אשדוד באר טוביה. קליין סייע לחולון להגיע לגמר הליגה ב-2018, שם הפסידו למכבי תל אביב. ב-2 ביולי 2018, קליין הצטרף למילווקי באקס במסגרת ליגת הקיץ של ה-NBA. אך נכשל בניסיון להשיג שם חוזה. ב-26 באוקטובר 2018, קלע קליין שיא קריירה של 17 נקודות, עם 7 מ-10 מהשדה, יחד עם 7 ריבאונדים, 5 אסיסטים ו-2 חטיפות בניצחון 72–70 על הפועל באר שבע בני שמעון. ב-24 בינואר 2021 חתם קליין במכבי תל אביב לשנה וחצי עם אופציה לשנה נוספת. ב-21 בינואר 2022 חתם קליין בקבוצת קפיטל סיטי גו-גו מליגת הפיתוח של ה-NBA. ב-11 באפריל 2022 חתם קליין בקבוצת אנדורה מליגת העל הספרדית, עד לסיום העונה. ב-26 בינואר 2023 חתם קליין בקבוצת הפועל ירושלים, עד לסיום העונה. קליין זכה עם הקבוצה בגביע המדינה. ב-28 ביולי 2023 חתם קליין בקבוצת הפועל אילת. מדיה וקבצים בנושא טי ג'יי קליין בוויקישיתוף פרופיל, באתר Sports-Reference פרופיל, באתר eurobasket פרופיל, באתר היורוליג פרופיל השחקן, באתר ESPN פרופיל השחקן, באתר NBA.com פרופיל השחקן, באתר richmondspiders פרופיל השחקן, באתר draftexpress פרופיל השחקן, באתר מנהלת הליגה רענן וייס, בקצב הטי ג'יי: הכוכב העולה מהפועל חולון שהפועל ירושלים לוטשת אחריו עיניים, באתר mynet‏ חולון, 5 במרץ 2019 רענן וייס, טי.גיי קליין במסר שאוהדי הפועל חולון לא יאהבו: "אשמח לשחק בהפועל ירושלים", באתר mynet‏ חולון, 11 ביולי 2019 ברק חקלאי, טי.ג'יי קליין חתם בהפועל חולון, באתר ynet, 15 בנובמבר 2017 דובי פיק, ‏טי ג'יי קליין קיבל אזרחות ישראלית, יירשם לליגה, באתר ONE‏, 23 בנובמבר 2017 הפועל חולון זכתה בגביע בפעם השניה בתולדותיה, באתר ערוץ הספורט, 16 בפברואר 2018 מכבי תל אביב זכתה באליפות אחרי ניצחון 75:95 על הפועל חולון בגמר, באתר וואלה, 14 ביוני 2018 דובי פיק, ‏טי ג'יי קליין ישחק עם מילווקי בליגת הקיץ ב-NBA, באתר ONE‏, 13 ביוני 2018 הפועל חולון ניצחה 70:72 את הפועל באר שבע ועלתה זמנית לפסגת ליגת העל, באתר וואלה, 26 באוקטובר 2018 יעקב מאיר, רשמית: טי.ג'יי קליין חתם באנדורה, באתר ישראל היום, 11 באפריל 2022 אהרל'ה ויסברג‏, טי ג'יי קליין חתם בהפועל ירושלים: "נרגש להצטרף למועדון היסטורי", באתר וואלה, 26 בינואר 2023 נועה פופלינגר, ‏רשמי: טי.ג'יי קליין חתם בהפועל אילת, באתר ערוץ הספורט, 28 ביולי 2023